Папратовидни
Папратовидните (Polypodiopsida) са отдел спорови васкуларни растения.

Описание 
Те се отличават от по-примитивните плауновидни по наличието на истински листа, а от по-развитите семенни растения – по отсъствието на семена. При папратовидните гаметофитът е самостоятелен организъм. Имат корени и тъкани. Коренът и стъблото са покрити с епидермис. Размножават се безполово: вегетативно или чрез спори, или полово.

Класификация 
 Отдел Папратовидни
 Клас Хвощовидни (Equisetopsida, Equisetophyta)
 Разред Equisetales
 Семейство Хвощови (Equisetaceae)
 Семейство †Archaeocalamitaceae
 Семейство †Calamitaceae
 Разред †Pseudoborniales
 Семейство †Pseudoborniaceae
 Разред †Sphenophyllales
 Семейство †Sphenophyllaceae
 Клас Marattiopsida
 Разред Marattiales
 Семейство Marattiaceae Bercht & J. Presl, 1820
 Клас Псилотовидни (Psilotopsida, Psilotophyta)
 Разред Змийски папрати (Ophioglossales)
 Семейство Змийскоезикови (Ophioglossaceae)
 Разред Psilotales
 Семейство Psilotaceae
 Клас Същински папрати (Polypodiopsida, Pteridopsida)
 Разред Cyatheales
 Семейство Cibotiaceae Smith, 2006
 Семейство Culcitaceae
 Семейство Циатееви (Cyatheaceae) Georg F. Kaulfuss, 1827
 Семейство Диксониеви (Dicksoniaceae)
 Семейство Metaxyaceae
 Семейство Loxsomataceae
 Семейство Plagiogyriaceae
 Семейство Thyrsopteridaceae
 Разред Gleicheniales
 Семейство Gleicheniaceae
 Семейство Dipteridaceae
 Семейство Matoniaceae
 Разред Hymenophyllales
 Семейство Hymenophyllaceae
 Разред Osmundales
 Семейство Царскопапратови (Osmundaceae) Bercht. & J. Presl, 1820
 Разред Polypodiales
 Семейство Изтравничеви (Aspleniaceae)
 Семейство Blechnaceae Edwin B. Copeland, 1947
 Семейство Davalliaceae
 Семейство Dennstaedtiaceae
 Семейство Дриоптерисови (Dryopteridaceae)
 Семейство Lindsaeaceae
 Семейство Grammitidaceae
 Семейство Lomariopsidaceae
 Семейство Oleandraceae
 Семейство Onocleaceae
 Семейство Многоножкови (Polypodiaceae)
 Семейство Pteridaceae E.D.M. Kirchn, 1831
 Семейство Saccolomataceae
 Семейство Tectariaceae Panigrahi, 1986
 Семейство Телиптеридови (Thelypteridaceae) Ching & R.E.G. Pichi-Sermolli, 1970
 Семейство Woodsiaceae
 Разред Водни папрати (Salviniales)
 Семейство Разковничеви (Marsileaceae)
 Семейство Лейкови (Salviniaceae)
 Разред Schizaeales
 Семейство Anemiaceae
 Семейство Schizaeaceae
 Семейство Lygodiaceae
 Разред †Zygopteridales
 Семейство †Zygopteridaceae
 Клас †Cladoxylopsida
 Разред †Pseudosporochnales
 Разред †Iridopteridales

Отдел Папратови са висши кормусни растения, на които спорите за безполово размножаване са събрани на групи по листата. Половото размножаване е зависимо от водата. За пръв път в растителния свят при папратовите се обособява корен. Приспособени са към сухоземен начин на живот и са едни от най-древните представители на кормусните растения. В света са познати около 20 000 вида.

Обща характеристика 
Папратовите са тревисти или дървесни растения. В България се срещат само тревисти папрати. Корените обикновено са влакнести. При повечето видове стъблата почти не са развити или са видоизменени подземни коренища. Листата нарастват с върха си. Обикновено те са силно развити, имат различни размери и най-разнообразна форма.

Размножаване и развитие 
Папратовите се размножават безполово (вегетативно или чрез спори) и полово чрез полови клетки. Вегетативното размножаване най-често е чрез накъсване на коренището. Спорите се развиват в многоклетъчни органи (спороангии), които са събрани в групи спороси, най-често по-долната повърхност на листата. След покълване на спорите се развива малка сърцевидна зелена пластинка. Тя се прикрепя към почвата чрез ризоиди. Върху нея се развиват мъжките и женските размножителни органи. Оплождането става само при наличие на водна среда.

Местообитание 
Папратовите растения растат при разнообразни условия. Най-често се срещат във влажни сенчести и блатисти места. Някои растат по дърветата (в тропичните гори).

Представители 
В България се срещат 45 вида папрати – в горите, по скалите, в езерата и блата. Широко разпространени са орловата папрат, волският език, сладката папрат, мъжката папрат, женската папрат и др. Други 13 вида са защитени (четирилистно разколниче, плаваща лейка и др.)

Значение 
В тропическите страни, където са разпространени най-много видове папрати, някои служат за храна, а други се прилагат в медицината.

Източници

Външни препратки